Nolikuma 5.pielikums 

ID Nr. PSKUS 2026/117 

LĪGUMS Nr. _______

par ēku tehniskās apsekošanas pakalpojuma sniegšanu
Rīga







Datums skatāms laika zīmogā
                 
Valsts sabiedrība ar ierobežotu atbildību „Paula Stradiņa klīniskā universitātes slimnīca”, reģ. Nr. 40003457109, kuru saskaņā ar statūtiem un ___valdes lēmumu pārstāv ___, (turpmāk - Pasūtītājs) no vienas puses, un

__ “__________”, reģ. Nr. ______________, adrese: _______________, kuru saskaņā ar (pilnvarojums), pārstāv __________ (turpmāk – Izpildītājs) no otras puses,

turpmāk abi kopā saukti – Puses, 

pamatojoties uz Publisko iepirkumu likuma 9.panta iepirkuma “Ēku tehniskās apsekošanas”, identifikācijas Nr. PSKUS 2026/117 (turpmāk – Iepirkums) rezultātiem, noslēdz šādu līgumu (turpmāk – Līgums):
1. līguma priekšmets un termiņš
1.1. Pasūtītājs uzdod un Izpildītājs apņemas veikt Iepirkumā paredzētā pasūtījuma izpildi - ēku tehnisko apsekošanu, tai skaitā arī tehnisko apsekošanu citās Pasūtītāja kompleksa ēkās, un atzinumu sagatavošanu (turpmāk – Pakalpojums), saskaņā ar Līgumu, Līguma 1.pielikumu “Tehniskā specifikācija” (turpmāk – Tehniskā specifikācija), Līguma 2.pielikumu “Finanšu piedāvājums” (turpmāk – Finanšu piedāvājums), un spēkā esošo normatīvo aktu prasībām. 
1.2. Izpildītājs, parakstot Līgumu, apliecina, ka viņš ir pienācīgi iepazinies ar Pasūtītāja prasībām, Pakalpojuma izpildes noteikumiem, kvalitāti, apjomu, izpildes termiņiem, un atsakās saistībā ar to izvirzīt jebkāda satura iebildumus vai pretenzijas.
1.3. Pakalpojuma izpildes vieta: VSIA „Paula Stradiņa klīniskā universitātes slimnīca”, Pilsoņu iela 13, Rīgā, LV-1002. 
1.4. Līgums stājas spēkā ar tā abpusējas parakstīšanas dienu, un ir spēkā līdz Pušu saistību pilnīgai izpildei. Līguma darbības termiņš ir spēkā līdz īsākajam no šādiem termiņiem: 

1.4.1. 12 (divpadsmit) mēneši no Līguma spēkā stāšanās dienas;
1.4.2. Kopējā līguma summa ir izlietota;
1.5. Gadījumā, ja 12 mēnešu laikā Līguma summa nav apgūta, Puses ir tiesīgas pagarināt Līguma darbības termiņu līdz 12 (divpadsmit) mēnešiem. 
1.6. Izmaiņas Līgumā vai Līguma papildinājumi stājas spēkā un kļūst par neatņemamu un būtisku Līguma sastāvdaļu tikai tad, ja par to ir panākta Pušu rakstiska vienošanās.
1.7. Izpildītājs Pakalpojumu sniedz atbilstoši Pasūtītāja nepieciešamībai un Pasūtījumam, un Izpildītājs šajā punktā noteiktajos gadījumos nav tiesīgs celt jebkāda veida pretenzijas. Plānots, ka Pakalpojuma izpilde tiek uzsākta pēc Līguma spēkā stāšanās dienas vai citā Pasūtītāja noteiktā termiņā.  
2. LĪGUMA summa, pakalpojuma cena un NORĒĶINU KĀRTĪBA

2.1. Kopējā līguma summa ir 41 999,00 EUR (četrdesmit viens tūkstotis deviņi simti deviņdesmit deviņi euro, 00 centi) bez PVN (turpmāk – Līguma summa). PVN tiek aprēķināts un maksāts papildus normatīvajos aktos noteiktajā apmērā un kārtībā.
2.2. Gadījumā, ja Līguma darbības laikā Pasūtītājs nav izlietojis visu Līguma summu, Izpildītājs nav tiesīgs celt jebkāda veida pretenzijas un pieprasīt Līguma summas samaksu pilnā apmērā. Līguma darbības laikā Līguma summa nevar tikt palielināta.
2.3. Finanšu piedāvājumā norādītās Pakalpojuma cenas ietver visas izmaksas, kas saistītas ar Pakalpojuma izpildi, t.sk., bet ne tikai, vienību cenās ir iekļautas visas ar iepirkuma līguma izpildi saistītās izmaksas, visi normatīvajos aktos paredzētie nodokļi (izņemot PVN) un nodevas, visas ar to netieši saistītās izmaksas, kas ir saistošas pretendentam, lai nodrošinātu kvalitatīvu iepirkuma līguma izpildi, kā arī visi riski, tajā skaitā visi iespējamie sadārdzinājumi, darbaspēka, transporta izmaksas, visus nodokļus, nodevas un citus ar Līguma un Tehniskās specifikācijas izpildi saistītos izdevumus, izņemot PVN (turpmāk – Pakalpojuma cena).

2.4. Pakalpojuma cenas ir nemainīgas visā Līguma izpildes laikā, izņemot Līgumā noteiktos gadījumus. Pakalpojuma cenas netiks pārskatītas, ja, Līguma izpildes laikā, izrādīsies, ka Izpildītājs Pakalpojuma cenās nav iekļāvis kādas no izmaksām kvalitatīvai Līguma izpildei.
2.5. Samaksu par Izpildītāja sniegto Pakalpojumu, Pasūtītājs veic 30 (trīsdesmit) dienu laikā pēc Izpildītāja izrakstīta rēķina un Pušu abpusēji parakstīta Pakalpojuma pieņemšanas – nodošanas akta (turpmāk – Akts) parakstīšanas dienas.  Par apmaksas dienu uzskatāma diena, kad Pasūtītājs pārskaitījis naudu uz rēķinā norādīto Izpildītāja bankas kontu, ko apliecina attiecīgais maksājuma uzdevums. 
2.6. Pasūtītājs maksā Izpildītājam tikai par faktiski sniegto Pakalpojumu saskaņā ar Finanšu piedāvājumā noteiktajām Pakalpojuma cenām, kuras Līguma izpildē nevar tikt mainītas, izņemot, ja Līgumā ir noteikts citādāk.
2.7. Pasūtītājs neveic rēķina samaksu un nesedz jebkādas Izpildītāja izmaksas vai zaudējumus, ja Pakalpojuma pieņemšanas brīdī Pasūtītājs konstatē, ka Izpildītājs nav sniedzis Pakalpojumu pilnībā, vai Pasūtītājs konstatē, ka Pakalpojums sniegts neatbilstoši Līgumam un tā pielikumu prasībām, tajos ir konstatēti trūkumi, kļūdas un/vai defekti, vai Pakalpojuma neatbilstība Līguma noteikumiem un spēkā esošo normatīvo aktu prasībām (turpmāk – defekti). Šajā punktā noteiktajā gadījumā norēķināšanās par Pakalpojumu notiek pēc tam, kad novērsti ir Pakalpojuma defekti.
2.8. Puses vienojas, ka Izpildītājs rēķinus, salīdzināšanas aktus un Aktus  sagatavo elektroniskā formā un ievieto Pasūtītāja elektronisko rēķinu ievietošanas vietnē https://rekini.stradini.lv. Pasūtītājs piešķir Izpildītājam piekļuves tiesības elektronisko rēķinu ievietošanas vietnei https://rekini.stradini.lv 10 (desmit) darba dienu laikā pēc Līguma spēkā stāšanās dienas.
2.9. Pasūtītājs ir tiesīgs iegādāties no Izpildītāja arī citu Pakalpojumam līdzvērtīgu pakalpojumu, vērtībā ne vairāk kā 20% no Līguma summas, kuru nepieciešamību uz Līguma slēgšanas brīdi nevar paredzēt, iepriekš vienojoties ar Izpildītāju par pakalpojuma apjomu un cenu. Šāda pakalpojuma cena nevar pārsniegt 10% no vidējās tirgus cenas Latvijā. Par līdzvērtīgu pakalpojumu tiek uzskatīti ar ēku tehnisko apsekošanu saistīti pakalpojumi, kuri nav atrunāti Tehniskajā specifikācijā un to nepieciešamība nosaka Puses Pakalpojuma izpildes procesā.
3. Pakalpojuma izpilde
3.1. Izpildītājs Pakalpojumu apņemas izpildīt Pasūtītāja un Tehniskajā specifikācijā noteiktajā apjomā un termiņā. Pakalpojumu izpilde tiek uzsākta pēc Līguma spēkā stāšanās dienas. 
3.2. Izpildītājs ir atbildīgs par sniegtā Pakalpojuma kvalitāti un atbilstību Latvijas Republikas normatīvo aktu prasībām, kā arī par Līgumā noteikto Pakalpojuma izpildes termiņu ievērošanu, saskaņā ar Latvijas Republikā spēkā esošajiem normatīvajiem aktiem. Izpildītājs uzņemas uz sava rēķina veikt visus Pakalpojuma sniegšanai nepieciešamos saskaņojumus, saņemt atļaujas vai licences, ja tādas paredz normatīvie akti.
3.3. Izpildītājs ir patstāvīgi atbildīgs par jebkuriem autortiesību vai patenta tiesību aizskārumiem, vai cita veida intelektuālā īpašuma aizskārumiem, kas varētu rasties sakarā ar Pakalpojuma sniegšanu vai tā ietvaros radītā produkta turpmāku izmantošanu. Pasūtītājs nenes nekādu atbildību par šajā punktā minēto, un jebkuru pretenziju vai strīdu Izpildītājs risina patstāvīgi bez Pasūtītāja iesaistes.
3.4. Izpildītājs ir atbildīgs par Pakalpojumā sniegšanā, t.sk., arī atzinumā, mērījumos pieļautajām kļūdām. Pakalpojuma sniegšanas un izpildes laikā konstatētos defektus Izpildītāja sagatavotajos dokumentos Izpildītājam jālabo uz sava rēķina. Ja Izpildītājs Pasūtītāja noteiktajā termiņā neveic prasītos labojumus, Pasūtītājam ir tiesības to labošanu uzdot citai personai, un Izpildītājam ir jāsedz šo labojumu izmaksas, un Pasūtītājs, šo darbu apmaksai ir tiesīgs samazināt rēķinā norādīto summu tādā apmērā, kas sedz defektu novēršanas izmaksas, ieturot to no Izpildītājam veicamās samaksas.
3.5. Pasūtītājs, ir tiesīgs uzdot Izpildītājam veikt tehnisko apsekošanu citās Pasūtītāja kompleksa ēkās. Pasūtītājs ar Izpildītāju vienojas par šajā punktā minēto darbu izpildes termiņu, ņemot vērā konkrētās ēkas tehniskos datus un nepieciešamo darbu apjomu. Par papildu darbu izpildes termiņiem puses vienojas atsevišķi, ņemot vērā konkrētās ēkas tehniskos parametrus. Papildu ēku apsekošanas izmaksas tiek aprēķinātas, pamatojoties uz Izpildītāja Finanšu piedāvājumā norādītajām vienības cenām.

3.6. Izpildītājs uzņemas uz sava rēķina veikt visus Pakalpojuma sniegšanai nepieciešamos saskaņojumus, ekspertīzes un pārbaudes, saņemt atļaujas vai licences, ja tādas paredz normatīvie akti, kā arī apņemas Pakalpojuma sniegšanas laikā ievērot darba aizsardzības noteikumus, ugunsdrošības noteikumus un citus spēkā esošos normatīvos aktus.

3.7. Izpildītājs  Līguma  ietvaros  sadarbojas  ar  Pasūtītāju,  visas  neskaidrības,  jautājumus  un  dokumentus   adresējot   un   iesniedzot   Pasūtītājam   vai   Līgumā   norādītajai   atbildīgajai personai, ja vien Puses nevienojas savādāk.
3.8. Par sniegto Pakalpojumu Izpildītājs sagatavo, paraksta un iesniedz Līgumā norādītajai Pasūtītāja pilnvarotajai personai (turpmāk - Pasūtītāja pārstāvis) Aktu, Tehniskās apsekošanas atzinumu un ar Pakalpojuma izpildi saistīto dokumentāciju. Pasūtītājs piecu darba dienu laikā pēc Akta saņemšanas veic Darbu izpildes pārbaudi un paraksta Aktu, ja vien nav konstatēti defekti sagatavotajos dokumentos.
3.9. Ja Pasūtītājam ir iebildumi par Pakalpojuma izpildes kvalitāti vai tajos tiek konstatēti defekti, pieaicinot Līgumā norādīto Izpildītāja pilnvaroto personu (Pasūtītājs nosūta Izpildītājam e-pastu Līgumā norādītajai Izpildītāja pilnvarotajai personai (turpmāk - Izpildītāja pārstāvis)), Pasūtītājs sagatavo defektu aktu (turpmāk – defektu akts) un iesniedz to Izpildītājam. Izpildītājs novērš defektu aktā konstatētās neatbilstības par saviem līdzekļiem 3 (trīs) darba dienu laikā, skaitot no defektu akta sagatavošanas dienas. Pēc konstatēto defektu novēršanas Izpildītājs iesniedz Pasūtītājam Aktu saskaņā ar Līguma noteikumiem. Gadījumā, ja defektu aktā norādīto defektu novēršanai ir nepieciešams ilgāks termiņš, Izpildītāja pienākums ir Pasūtītājam rakstveidā iesniegt motivētu iesniegumu par termiņa pagarinājumu.
3.10. Ja Izpildītājam ir iebildumi par sagatavoto defektācija aktu un tas atsakās novērst tajā norādītos defektus, Izpildītājs ne vēlāk kā 1 (vienas) darba dienas laikā no defektu akta sagatavošanas dienas rakstveidā iesniedz Pasūtītājam motivētu atteikumu novērst konstatētos defektus. Savukārt Pasūtītājs to izskata 3 (trīs) darba dienu laikā. 
3.11. Ja iestājas Līguma 3.10.punktā minētie apstākļi un Pušu pārstāvji nevar vienoties par defektu aktā norādītā pamatotību, Pusēm ir tiesības pieaicināt neatkarīgu ekspertu, kura pakalpojumu apmaksā Izpildītājs, ja tiek konstatēts, ka defektu rašanās iemesls ir Izpildītāja vaina. Ja neatkarīgais eksperts konstatē, ka defekti nav radušies Izpildītāja vainas dēļ, neatkarīgā eksperta pakalpojumu apmaksā Pasūtītājs.
3.12. Ja Izpildītājs neceļ iebildumus, tomēr Līguma norādītajā termiņā nav novērsis defektu aktā konstatētos defektus, Pasūtītājam ir tiesības defektu novēršanai pieaicināt citu kompetentu personu un samazināt rēķinā norādīto summu tādā apmērā, kas sedz defektu novēršanas izmaksas, ieturot to no Izpildītājam veicamās samaksas. 
3.13. Izpildītājs  ir  atbildīgs  par  jebkuru  autortiesību  vai  patenta  tiesību  aizskārumiem,  vai  cita veida intelektuālā īpašuma aizskārumiem, kas varētu rasties sakarā ar Pakalpojuma veikšanu vai  tā ietvaros radītā produkta turpmāku izmantošanu.
3.14. Izpildītājs  atbild  par  visiem  zaudējumiem,  kas  tā   kļūdu  rezultātā Izpildītāja vainas dēļ radušies Pasūtītājam vai trešajām personām, neatkarīgi no tā, ka pieņemot Pakalpojumu Pasūtītājs sākotnēji nav izteicis iebildumus. Izpildītājs ir atbildīgs par Pakalpojumā pieļautajām kļūdām. Pakalpojuma sagatavošanas un objekta būvniecības laikā konstatētās kļūdas un trūkumi Izpildītāja sagatavotajos dokumentos Izpildītājam jālabo uz sava rēķina. Šīs Pasūtītāja tiesības neatbrīvo Izpildītāju no līgumā noteiktā līgumsoda.
4. Pušu tiesības un pienākumi 

4.1. Izpildītājs:
4.1.1. sniedz Pakalpojumu atbilstoši Līgumā, tā pielikumos un spēkā esošajos normatīvajos aktos noteiktajā kārtībā;

4.1.2. nodrošina, ka Pakalpojuma izpildē tiek lietoti nepieciešamie aizsarglīdzekļi, tiek ievēroti darba aizsardzības, vides aizsardzības, sanitārās, tehniskās un citu normatīvo aktu prasības;
4.1.3. pildot ar Līgumu uzņemtās saistības, ievēro spēkā esošo normatīvo aktu prasības, kas attiecināmi uz Pakalpojuma izpildi, un uzņemas visu atbildību par zaudējumiem, kas nodarīti Pasūtītājam vai trešajām personām šo normu pārkāpuma vai neievērošanas rezultātā;
4.1.4. sniedzot Pakalpojumu, ievēro Pasūtītāja norādījumus un ir atbildīgs par Pasūtītāja iekšējās kārtības noteikumu, prasību un nosacījumu apsardzē, darba drošībā, ugunsdrošībā un apkārtējās vides aizsardzībā ievērošanu;
4.1.5. nodrošina Pakalpojuma izpildei nepieciešamos palīgmateriālus, transportu, darbiniekus un citus resursus;
4.1.6. nav tiesīgs nodot tam ar Līgumu uzlikto pienākumu izpildi trešajām personām, ja šīs personas netiek Līgumā noteiktajā kārtībā piesaistītas kā apakšuzņēmēji;
4.1.7. apņemas aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām pilnīgi vai daļēji šī Līguma vai citu ar tā izpildi saistīto dokumentu saturu, kā arī tehniska, komerciāla un jebkāda cita rakstura informāciju, kas saņemta no Pasūtītāja vai iegūta šajā Līgumā paredzēto darbu izpildes laikā. Par Pasūtītāja informācijas izpaušanu trešajām personām Izpildītājs uzņemas pilnu atbildību, kāda noteikta Latvijas Republikas normatīvajos aktos;
4.1.8. ir atbildīgs par Pakalpojuma izpildē iesaistītā personāla kvalifikāciju, vides aizsardzības, darba aizsardzības/instruktāžas, tehniskās u.c. prasību izpildi. Šajā punktā noteiktais attiecas arī uz Izpildītāja piesaistītajiem apakšuzņēmējiem un to darbiniekiem (ja tādi tiek piesaistīti);
4.1.9. pilnā apjomā atbild par savu darbinieku un apakšuzņēmēju, kas iesaistīti Darbu izpildē, darbības vai bezdarbības rezultātā Pasūtītājam vai trešajām personām nodarītajiem zaudējumiem;
4.1.10. savlaicīgi rakstveidā informē Pasūtītāju par objektīviem apstākļiem, kas traucē Līgumā atrunāto saistību izpildi noteiktajā termiņā vai kvalitātē;
4.1.11. uz sava rēķina novērš Pakalpojuma defektus;
4.1.12. pēc Pasūtītāja pieprasījuma nekavējoties iepazīstina Pasūtītāja pārstāvjus ar Pakalpojuma izpildes gaitu, nepieciešamības gadījumā iesniedzot detalizētu atskaiti par sniegto Pakalpojumu;
4.1.13. Līguma izpildē neietver Krievijas Federācijas un Baltkrievijas Republikas izcelsmes preces un pakalpojumus;
4.1.14. ievēro Pasūtītāja sagatavoto informāciju “Slimnīcas iekšējas kartības noteikumi ārpakalpojumu sniedzējiem”, kurš pieejams Pasūtītāja tīmekļa vietnē https://www.stradini.lv/ sites/default/files/editor/1_pielikums_slimnicas_ieksejas_kartibas_noteikumi_arpakalpojumu_ sniedzejiem.pdf ;
4.1.15. apņemas iepazīties un iepazīstināt savā pakļautībā esošos darbiniekus, pārstāvjus partnerus, t.sk. apakšuzņēmējus ar informatīvo materiālu “Informācija par Slimnīcas pretkorupcijas politiku”, kurš pieejams Pasūtītāja tīmekļa vietnē https://stradini.lv/sites/default/ files/editor/ 1.piel_Info_par_pretkorupc_politiku_SADARB_PARTNERIEM.pdf, un ievērot un nodrošināt tajā noteikto prasību ievērošanu attiecībā uz korupcijas un interešu konflikta novēršanu. Izpildītājs ir atbildīgs par noteikto prasību pārkāpumu rezultātā Pasūtītājam vai trešajām personām radītiem zaudējumiem un apņemas tos atlīdzināt;

4.1.16. garantē un nodrošina, ka atbilstoši Nacionālās drošības likuma 22.2 panta 3.2 daļā noteiktajam Darbu izpildē netiek un netiks piesaistītas personas, kuras ir Krievijas Federācijas vai Baltkrievijas Republikas pilsoņi. Izpildītājam ir pienākums nekavējoties rakstveidā informēt Pasūtītāju par jebkādiem apstākļiem, kas var radīt šī nosacījuma pārkāpuma risku, kā arī pēc Pasūtītāja pieprasījuma nodrošināt pierādījumus par piesaistīto personu atbilstību šim nosacījumam. Šis Līguma punkta nosacījuma pārkāpums uzskatāms par būtisku līguma saistību pārkāpumu, un Pasūtītājs ir tiesīgs vienpusēji izbeigt Līgumu un aprēķināt līgumsodu 10 % apmērā no Līguma summas;
4.1.17. ir tiesīgs saņemt no Pasūtītāja visu nepieciešamo informāciju, kas nepieciešama Pakalpojuma izpildei, ja šāda informācija ir Pasūtītāja rīcībā;
4.1.18. ir tiesīgs par atbilstoši Līguma noteikumiem sniegtu Pakalpojumu Līgumā noteiktā kārtībā saņemt samaksu;
4.1.19. nav tiesīgs veikt patvaļīgu Pakalpojumu vai to apjomu maiņu. Gadījumā, ja tas ir nepieciešams, Izpildītājs iesniedz Pasūtītājam aprakstu par nepieciešamajām izmaiņām Līgumā, norādot to ietekmi uz Līguma nosacījumiem. Ja Pasūtītājs atzīst Izpildītāja prasījumu par pamatotu, ievērojot Publisko iepirkumu likuma noteiktās tiesību normas attiecībā uz Līguma grozīšanu, tiek sagatavotas izmaiņas Līgumā, kas stājas spēkā pēc abpusējas to parakstīšanas un kļūst par neatņemamu šī Līguma sastāvdaļu. 
4.2. Pasūtītājs:
4.2.1. nodrošina piekļuvi objektiem Pakalpojuma izpildei un nodot Izpildītājam Pasūtītāja rīcībā esošo informāciju un materiālus, kas nepieciešami Pakalpojuma veikšanai. 
4.2.2. savlaicīgi veic visus Līgumā atrunātos maksājumus;

4.2.3. nodrošina Izpildītāju ar visu tam pieejamo tehnisko dokumentāciju, kas nepieciešama Pakalpojuma izpildei;
4.2.4. ir tiesīgs jebkurā laikā pārbaudīt Izpildītāja sniegto Pakalpojums un izteikt saistošus norādījumus;
4.2.5. ir tiesīgs gadījumā, ja konstatē, ka Izpildītāja pieaicinātais apakšuzņēmējs, darbinieks vai kāda trešā persona nepilda savus pienākumus, vai ir ar neatbilstošu kvalifikāciju, pieprasīt attiecīgā apakšuzņēmēja, darbinieka vai trešās personas nomaiņu ar tādu, kuram ir atbilstoša kvalifikācija un pieredze vai īstenot citas Līgumā paredzētā tiesības.
4.4. 
Pusēm abpusēji rakstiski vienojoties ir tiesības veikt Darbu izpildē iesaistīto speciālistu nomaiņu, ņemot vērā, ka speciālistu kvalifikācijai jābūt atbilstošai Iepirkuma procedūras dokumentos noteiktajai konkrēta speciālista kvalifikācijai. Izpildītāja pienākums, speciālistu maiņas gadījumā, ir iesniegt Pasūtītājam speciālistu atbilstību Iepirkuma procedūras dokumentos neteiktajām prasībām apliecinošus dokumentus. Speciālistu kvalifikācijas atbilstību izvērtē Pasūtītājs.

5. APAKŠUZŅĒMĒJU, SPECIĀLISTU MAIŅA UN PIESAISTĪŠANA
5.1. Līguma izpildei Izpildītājs piesaista savā piedāvājumā (Līguma 3.pielikums) norādīto speciālistu un apakšuzņēmēju (t.sk. apakšuzņēmēju apakšuzņēmējus)
. Izpildītājs ir atbildīgs par piesaistītā apakšuzņēmēja un speciālistu atbilstību Līguma prasībām. 

5.2. Izpildītājs apņemas nekavējoties paziņot Pasūtītājam par jebkurām izmaiņām apakšuzņēmēju sarakstā norādītajā informācijā, kā arī papildināt un iesniegt informāciju par apakšuzņēmējiem, kas tiek iesaistīti Līguma izpildē pēc Līguma spēkā stāšanās dienas. 

5.3. Izpildītājam ir pienākums saskaņot ar Pasūtītāju speciālistu sarakstā norādīto speciālistu un apakšuzņēmēju sarakstā norādīto apakšuzņēmēju nomaiņu un/vai papildu apakšuzņēmēju un/vai speciālistu piesaisti Līguma izpildē. Pēc Pasūtītāja ieskatiem, Pasūtītājs ir tiesīgs pirms lēmuma pieņemšanas par speciālistu sarakstā norādīto speciālistu un/vai apakšuzņēmēju sarakstā norādīto apakšuzņēmēju nomaiņu prasīt nomaināmo speciālistu un/vai apakšuzņēmēja viedokli par nomaiņas iemesliem.

5.4. Pasūtītājs nepiekrīt speciālista nomaiņai, kuru Izpildītājs iesaistījis Līguma izpildē un par kuru piedāvājumā Iepirkumam ir sniedzis informāciju Pasūtītāja iepirkuma komisijai, un kura kvalifikācijas atbilstību Iepirkuma nolikumā izvirzītajām prasībām ir vērtējusi Pasūtītāja iepirkuma komisija, kā arī apakšuzņēmēju, uz kuru iespējām Izpildītājs balstījies, lai apliecinātu savas kvalifikācijas atbilstību Iepirkuma dokumentos noteiktajām prasībām nomaiņai, ja pastāv kāds no šādiem nosacījumiem:

5.4.1. tiek piedāvāts nomainīt speciālistu vai apakšuzņēmēju, un tas neatbilst tām Iepirkuma dokumentos noteiktajām prasībām, kas attiecas uz speciālistu vai apakšuzņēmēju;

5.4.2. tiek piedāvāts nomainīt apakšuzņēmēju, uz kura iespējām Izpildītājs balstījies, lai apliecinātu savas kvalifikācijas atbilstību Iepirkuma dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu Izpildītājs atsaucies, apliecinot savu atbilstību Iepirkumā noteiktajām prasībām vai tas atbilst 42.panta otrajā daļā 1., 2., 3., 4, un 11.punktā minētajiem izslēgšanas nosacījumiem. punktā minētajiem pretendentu izslēgšanas nosacījumiem;

5.4.3. tiek piedāvāts nomainīt apakšuzņēmēju, kura sniedzamo pakalpojumu vērtība ir vismaz EUR 10 000,00 bez PVN, un tas atbilst Publisko iepirkumu likuma 42.panta otrajā daļā 1., 2., 3., 4, un 11.punktā minētajiem izslēgšanas nosacījumiem. punktā minētajiem pretendentu izslēgšanas nosacījumiem.

5.5. Lūgumu nomainīt Izpildītāja speciālistu vai apakšuzņēmēju, vai piesaistīt jaunu apakšuzņēmēju, Izpildītājs iesniedz Pasūtītājam, norādot informāciju un pievienojot dokumentus, kas nepieciešami lēmuma pieņemšanai. 

5.6. Pasūtītājs pieņem lēmumu, atļaut vai atteikt Izpildītāja speciālista vai apakšuzņēmēja nomaiņu vai jauna apakšuzņēmēja piesaistīšanu Līguma izpildē, 5 (piecu) darba dienu laikā pēc tam, kad tas saņēmis visu informāciju un dokumentus, kas nepieciešami lēmuma pieņemšanai. Pieņemot lēmumu, Pasūtītājs ņem vērā Publisko iepirkumu likuma 62.panta nosacījumus. Par pieņemto lēmumu Pasūtītājs paziņo rakstveidā, nosūtot to elektroniski uz Izpildītāja e-pastu.

5.7. Grozījumi, Līgumam pievienotajā apakšuzņēmēju un speciālistu sarakstā tiek veikti, reģistrējot aktuālo Pasūtītāja saskaņoto apakšuzņēmēju un speciālistu sarakstu. Līdz ar jaunā saraksta reģistrēšanu pie Līguma, spēku zaudē iepriekšējais saraksts, un atsevišķi Līguma grozījumi netiek veikti.

5.8. Izpildītājs ir atbildīgs par tā piesaistīto apakšuzņēmēju saistību neizpildes vai nepienācīgas izpildes rezultātā nodarīto kaitējumu Pasūtītājam un/vai trešajām personām. Piesaistot apakšuzņēmēju, Izpildītāja pienākums ir iepazīstināt tā piesaistīto apakšuzņēmēju ar Līguma noteikumiem, un citu informāciju, kas attiecas uz Darbu veikšanu.
5.9. Izpildītājs ir atbildīgs par apakšuzņēmēja veiktajiem Darbiem, un Izpildītāja veiktajiem norēķiniem ar tā piesaistīto apakšuzņēmēju, un jebkādu strīdu saistībā ar piesaistīto apakšuzņēmēju Izpildītājs risina patstāvīgi, neiesaistot Pasūtītāju.
6. Pušu atbildība

6.1. Ja Pasūtītājs neievēro Līgumā noteikto samaksas termiņu, Izpildītājs ir tiesīgs prasīt Pasūtītājam līgumsodu 0,2 (nulle komats divu) procentu apmērā no termiņā nesamaksātās summas par katru kavējuma dienu, bet ne vairāk kā 10% no termiņā nesamaksātās summas. 

6.2. Ja Izpildītājs neievēro Līgumā noteikto Pakalpojuma izpildes termiņu, Pasūtītājs ir tiesīgs aprēķināt Izpildītājam līgumsodu 0,2 (nulle komats divu) procentu no Līguma summas par katru kavējuma dienu, bet ne vairāk kā 10% no Līguma summas. 

6.3. Ja Izpildītājs Līgumā noteiktajā kārtībā un termiņā nav novērsis Pakalpojuma defektus, t.sk. arī defektu novēršanu, Pasūtītājs ir tiesīgs aprēķināt Izpildītājam līgumsodu 0,2 (nulle komats divu) procentu no Līguma summas par katru kavējuma dienu, bet ne vairāk kā 10% no Līguma summas. 

6.4. Ja Izpildītājs neievēro citas Līguma saistības un termiņā nav to novērsis, Pasūtītājs ir tiesīgs aprēķināt Izpildītājam līgumsodu 0,2 (nulle komats divu) procentu no Līguma summas par katru kavējuma dienu, bet ne vairāk kā 10% no Līguma summas. 

6.5. Par konfidenciālās vai datu informācijas izpaušanu, ja to izdarījusi Puse, tās darbinieki, piesaistītais apakšuzņēmējs vai tā personāls, Puse ir tiesīga aprēķināt otrai Pusei līgumsodu EUR 200 apmērā par katru gadījumu.

6.6. Izbeidzot Līgumu 7.6.1. – 7.6.11.apakšpunktā noteiktajos gadījumos, Pasūtītājs ir tiesīgs aprēķināt Izpildītājam līgumsodu 10 (desmit) procentu apmērā no Līguma summas, kā arī Izpildītājs atlīdzina Pasūtītājam radušos zaudējumus.

6.7. Ja Izpildītājs vienpusēji izbeidz Līgumu, izņemot Līguma 7.7.punktā noteiktajā gadījumā, Pasūtītājs ir tiesīgs aprēķināt Izpildītājam līgumsodu 10 (desmit) procentu apmērā no Līguma summas, kā arī Izpildītājs atlīdzina Pasūtītājam radušos zaudējumus. 

6.8. Līgumsoda samaksa neatbrīvo Puses no saistību izpildes. Puse, kurai ir aprēķināts līgumsods, līgumsodu samaksā 10 darba dienu laikā no otras Puses rēķina nosūtīšanas dienas. Līgumsoda samaksa netiek ieskaitīta zaudējumu summas aprēķinā.
6.9. Pasūtītājs ir tiesīgs ieskaita kārtībā samazināt maksājamo naudas summu, t.sk. arī no gala maksājuma, par pieņemto Pakalpojumu tādā apmērā, kāds ir Izpildītājam Līgumā noteiktajā kārtībā aprēķinātais līgumsods vai zaudējumi.

6.10. Ja Līgumā noteikto termiņu neievērošanas vai nekvalitatīva Pakalpojuma rezultātā Izpildītājs Pasūtītājam ir radījis zaudējumus, Izpildītājs tos sedz pilnā apmērā. 

6.11. Puses uzņemas atbildību par otrai Pusei nodarītajiem zaudējumiem un apņemas atlīdzināt visus izdevumus, zaudējumus, kas attiecīgās Puses darbības vai bezdarbības rezultātā radušies otrai Pusei saistībā ar Līguma saistību neizpildi vai nepienācīgu izpildi.

6.12. Pasūtītājs ir tiesīgs nodot ar Līgumu saistīto informāciju trešajām personām no Līguma izrietošo maksājumu piedziņas veikšanai, kā arī gadījumos, kad to noteic normatīvo aktu prasības.

6.13. Izpildītājs ir pilnā materiālā veidā atbildīgs par visām tā speciālistu vai apakšuzņēmēju speciālistu veiktajām darbībām Pasūtītāja telpās, sniedzot Pakalpojumu. Izpildītājs atlīdzina Pasūtītāja tiešos zaudējumus, ja tādi ir nodarīti Pasūtītāja telpās Izpildītāja vai tā apakšuzņēmēja speciālistu rīcības rezultātā, 10 (desmit) darba dienu laikā pēc attiecīgā Pasūtītāja rēķina nosūtīšanas.
7. Līguma grozījumi un izbeigšana

7.1. Visi Līguma grozījumi un/vai papildinājumi tiek izdarīti rakstiski, Pusēm tos parakstot, un ir spēkā ar to abpusējas parakstīšanas dienu.
7.2. Līgumu var papildināt, grozīt vai izbeigt, Pusēm savstarpēji vienojoties, izņemot, ja Līgumā noteikts savādāk. Jebkura vienošanās tiek noformēta rakstveidā un kļūst par Līguma neatņemamu sastāvdaļu.
7.3. Ir pieļaujami tikai Līguma nebūtiski grozījumi. Būtiskus grozījumus drīkst izdarīt tikai Līgumā un Publisko iepirkumu likuma 61.panta trešajā daļā minētajos gadījumos:
7.3.1. Pasūtītājam ir nepieciešami papildu pakalpojumi, kas nebija iekļauti sākotnējā Iepirkumā, un piegādātāja maiņa radītu būtisku izmaksu pieaugumu, un to nevar veikt tādu ekonomisku vai tehnisku iemeslu dēļ kā aizvietojamība vai savietojamība ar jau sākotnējo aprīkojumu, pakalpojumiem vai iekārtām, vai piegādātāja maiņa radītu ievērojamas grūtības;
7.3.2. Līguma grozījumi ir nepieciešami tādu iemeslu dēļ, kurus Pasūtītājs iepriekš nevarēja paredzēt;
7.3.3. Izpildītāju aizstāj ar citu piegādātāju  Publisko iepirkumu likuma 61.panta trešās daļas 4) punktā noteiktajos gadījumos.
7.4. Ja grozījumi tiek veikti šajā sadaļā norādītajā kārtībā, tiek uzskatīts, ka tie stājas spēkā nākamajā dienā pēc to paziņošanas. 

7.5. Līgums var tikt izbeigts pirms Līguma darbības termiņa beigām, Pusēm savstarpēji rakstveidā par to vienojoties.

7.6. Pasūtītājs ir tiesīgs 5 (piecas) darba dienas iepriekš ar rakstveida paziņojumu Izpildītājam paziņot par konstatēto saistību neizpildīšanu, un Līguma vienpusēju pārtraukšanu pirms termiņa, ja:

7.6.1. Izpildītājs nav uzsācis Līguma saistību izpildi, nesniedz Pakalpojumu noteiktajā termiņā, nav novērsis Pasūtītāja konstatētos Pakalpojuma defektus, atbilstoši Līgumā noteiktajam, un šāds nokavējums ir sasniedzis 10 (desmit) dienas;

7.6.2. Izpildītājs 2 (divas) reizes ir atteicis Pakalpojuma izpildi, vai sniedzis Pakalpojumu, kas neatbilst Līguma un tā pielikumu noteikumiem;

7.6.3. Izpildītājam aprēķinātais līgumsods ir sasniedzis 10% (desmit procentus) no Līguma summas;

7.6.4. Izpildītājs nepilda citas Līgumā, tā pielikumos un normatīvajos aktos noteiktās saistības, un Izpildītājam šādu neizpildi nav novērsis 10 (desmit) dienu laikā no attiecīga Pasūtītāja paziņojuma saņemšanas dienas; 

7.6.5. Pakalpojuma kvalitāte būtiski atšķiras no Līguma un tā pielikumos norādītajām prasībām;
7.6.6. Izpildītājs apzināti sniedzis Pasūtītājam nepatiesu informāciju, nav ievērojis godīgas komercprakses vai konkurences principus, vai ar nolūku veicis citas prettiesiskas darbības;
7.6.7. Izpildītājs Pasūtītājam, tā personālam, klientiem nodarījis zaudējumus vai kaitējumu;
7.6.8. Izpildītājs nav sasniedzams juridiskajā vai Līgumā norādītajā adresē;
7.6.9. ja Līgumu nav iespējams izpildīt tādēļ, ka Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
7.6.10. tiek konstatēts, ka Izpildītājs Līguma izpildes laikā ir veicis darījumus ar tādu fizisku vai juridisku personu, pret kuru ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas;
7.6.11. Izpildītājs ar kompetentās institūcijas lēmumu ir atzīts par vainīgu konkurences tiesību pārkāpumā, kas izpaužas kā horizontālā karteļa vienošanās, Izpildītājam noteikti liegumi, vai uzlikti sodi, vai aizliegta darbība, izņemot gadījumu, kad attiecīgā institūcija, konstatējot konkurences tiesību pārkāpumu, par sadarbību iecietības programmas ietvaros Izpildītāju ir atbrīvojusi no naudas soda, vai samazinājusi naudas sodu;
7.6.12. pasludināts Izpildītāja maksātnespējas process, pasludināts tiesiskās aizsardzības īstenošanas process, uzsākta Izpildītāja likvidācija vai apturēta tā saimnieciskā darbība;
7.6.13. iestājas apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kas izriet no Līguma;
7.6.14. nepārvaramas varas iestāšanās gadījumā;
7.6.15. ir zudusi nepieciešamība pēc Pakalpojuma.

7.7. Izpildītājs ir tiesīgs vienpusēji izbeigt Līgumu nepārvaramas varas dēļ, vai ja Pasūtītājs Līgumā noteiktajā termiņā un atbilstoši Līguma noteikumiem nav veicis noteiktos maksājumus un maksājuma kavējums ir pārsniedzis 20 (divdesmit) darba dienas pēc Izpildītāja pretenzijas saņemšanas dienas.

7.8. Pusēm ir tiesības vienpusēji atkāpties no Līguma, ja nav iespējams sniegt Pakalpojumu no Izpildītāja neatkarīgu, objektīvu apstākļu dēļ. Šādā gadījumā Puses ir tiesīgas neaprēķināt zaudējumus un Pasūtītājs norēķinās ar Izpildītāju par faktiski Līgumā noteiktajā kārtībā sniegto Pakalpojumu.

7.9. Līgums uzskatāms par izbeigtu 5. (piektajā) darba dienā pēc Pasūtītāja vai Izpildītāja paziņojuma par atkāpšanos izsūtīšanas dienas.

7.10. Sankciju piemērošanas gadījumā Puses rīkojas saskaņā ar Līguma noteikumiem tiktāl, ciktāl tas nav pretrunā ar faktu konstatēšanas brīdī spēkā esošajiem starptautiskajiem instrumentiem vai normatīvajiem aktiem.

8. NEPĀRVARAMA VARA
8.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst un kas neļauj Pusei izpildīt Līguma saistības, t.sk., bet ne tikai:
8.1.1. zemestrīce, plūdi, ugunsgrēks, zibens, eksplozija un jebkuras citas dabas katastrofas vai ekstrēmi laikapstākļi;
8.1.2. karš, iebrukums, jebkādas ārvalstu ienaidnieku ļaunprātīgas darbības, pilsoņu nekārtības;
8.1.3. terora akti vai to draudi;
8.1.4. blokāde, embargo, sacelšanās, streiks, sabotāža;
8.1.5. jaunu tiesību aktu vai tādu valsts vai pašvaldības lēmumu stāšanās spēkā, kas būtiski ietekmē Līguma izpildes noteikumus;

8.1.6. nopietni infrastruktūras traucējumi vai veikti kibernoziegumi, kas tieši ietekmē Līguma izpildi un kurus Puses, izmantojot pienācīgu rūpību, nevarēja paredzēt un novērst.
8.2. Pusei, kura atsaucas uz nepārvaramas varas vai ārkārtēja rakstura apstākļu darbību, nekavējoties (ne vēlāk kā 5 (piecu) darba dienu laikā no attiecīgo apstākļu zināšanas dienas) par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno dokuments, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.
8.3. Ja šie apstākļi turpinās ilgāk nekā divus mēnešus, jebkura no Pusēm ir tiesīga atteikties no turpmākās Līguma saistību izpildes, izbeidzot Līgumu pirms termiņa. Šajā gadījumā neviena no Pusēm nav tiesīga pieprasīt no otras Puses līgumsodu, atlīdzināt zaudējumus vai pieprasīt kompensāciju par jebkura veida zaudējumiem, kas radušies otrai Pusei laika posmā pēc nepārvaramas varas apstākļu iestāšanās.
9. KONFIDENCIALITĀTE un datu aizsardzība
9.1. Puses apņemas ievērot konfidencialitāti, tajā skaitā:

9.1.1. nodrošināt Līgumā minētās informācijas neizpaušanu, tajā skaitā no trešo personu puses, kas piedalās vai ir iesaistītas Līguma izpildē;

9.1.2. aizsargāt, neizplatīt un bez iepriekšējas otras Puses rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par otras Puses darbību, kas kļuvusi tām pieejama Līguma izpildes gaitā.

9.2. Konfidencialitātes ierobežojumi neattiecas uz publiski pieejamu un vispārzināmu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām vai kas saskaņā ar normatīviem aktiem tiek klasificēta kā vispārpieejama informācija.

9.3. Konfidencialitātes noteikumi neattiecas uz gadījumiem, kad informāciju pieprasa valsts vai pašvaldību iestādes un kurām šādas tiesības ir noteiktas Latvijas Republikas normatīvajos aktos.

9.4. Puses vienojas, ka konfidencialitātes noteikumu neievērošana ir rupjš Līguma pārkāpums, kas cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu.
9.5. Ja Līguma izpildes ietvaros kāda no Pusēm nodod otrai Pusei fizisko personu personas datus (turpmāk - dati), tad Puse, kura nodod datus, ir atbildīga par šo datu pareizību un to, ka tā ir tiesīga  nodot datus otrai Pusei. Līguma izpildes ietvaros saņemtos datus Puses apņemas apstrādāt  tikai Līguma mērķu sasniegšanai. Apstrādājot  datus, Pusēm ir pienākums  ievērot Latvijas Republikā saistošo un spēkā esošo tiesību aktu prasības. Apstrādājot  datus, Pusēm nav tiesību nodot datus ārpus Eiropas Savienības un Eiropas Ekonomiskās zonas robežām. 
9.6. Katra Puse var  pieprasīt, lai otra Puse papildina vai izlabo datus, vai pārtrauc attiecīgās Puses nodoto datu apstrādi vai iznīcina tos, ja nodotie dati ir nepilnīgi, novecojuši, nepatiesi, pretlikumīgi apstrādāti vai to apstrāde vairs nav nepieciešama Līguma  mērķiem, šādu pieprasījumu nosūtot elektroniski Līguma rekvizītu sadaļā norādītajām Pušu e-pasta adresēm vai pa pastu.
9.7. Puses apliecina, ka Līgumā norādītā informācija par Pušu pārstāvju vai pilnvaroto personu datu iesniegšanu otrai Pusei ir saskaņota ar attiecīgajām pilnvarotajām personām un tās ir informētas par viņu personas datu iekļaušanu šajā Līgumā, nodošanu otrai Pusei, ievadīšanu un apstrādi attiecīgās Puses datu bāzē, lai izmantotu Pakalpojuma izpildē.
9.8. Puses uzņemas atbildību par visām materiāla un/vai cita rakstura sekām gadījumā, ja šajā Līguma nodaļā attiecīgās Puses sniegtais apliecinājums izrādīsies nepatiess un/vai tā ar pilnvarotajām personām nebūs saskaņojusi datu apstrādi.
5.1. Šī Līguma nodaļas noteikumiem nav laika ierobežojuma un uz to neattiecas Līguma darbības termiņš. 

6. Vispārīgie noteikumi 

6.1. Līgums satur Pušu pilnīgu vienošanos, Puses ir iepazinušās ar tā saturu un piekrīt visiem tā punktiem, un to apliecina, parakstot Līgumu. Līguma nodaļu virsraksti ir lietoti vienīgi atsauksmju ērtībai un nevar tikt izmantoti Līguma noteikumu interpretācijai.

6.2. Neviena no Pusēm nav tiesīga bez otras Puses rakstiskas piekrišanas nodot kādu no Līgumā noteiktajām saistībām vai tās izpildi trešajām personām. 

6.3. Jautājumos, kas nav atrunāti Līgumā, Puses vadīsies pēc spēkā esošajiem Latvijas Republikas tiesību aktiem. Ja kāds no Līguma noteikumiem zaudē spēku, tas neietekmē pārējo Līguma noteikumu spēkā esamību.

6.4. Visas domstarpības un nesaskaņas, kas Pusēm rodas Līguma izpildes sakarā, Puses risina savstarpēju pārrunu ceļā. Ja Puses nevar panākt vienošanos, strīds nododams izskatīšanai Latvijas Republikas tiesā pēc Pasūtītāja piekritības un izskatāms atbilstoši spēkā esošajiem Latvijas Republikas normatīvajiem aktiem.

6.5. Visa rakstveida sarakste uzskatāma par saņemtu 7. (septītajā) dienā pēc vēstules nodošanas pastā vai attiecīgajā darba dienā, ja tā nosūtīta uz Pušu norādītajām e-pasta adresēm darba dienās no plkst. 8:30 līdz 16:30.

6.6. Gadījumā, ja Līgumā un tā pielikumos nav atrodams neviens termiņš konkrētam gadījumam, tad parakstot šo Līgumu, Puses piekrīt un apliecina, ka ievēros 10 (desmit) dienu termiņu no jebkāda notikuma iestāšanās brīža, kas uzliek kādai Pusei pienākumu. Šajā punktā minētais termiņš var tikt pagarināts objektīvu apstākļu dēļ.

6.7. Puses paziņo viena otrai par juridiskā statusa, juridiskās vai korespondences adreses un bankas rekvizītu maiņu, tās reorganizāciju vai likvidāciju, maksātnespējas procesa pasludināšanu vai tiesiskās aizsardzības procesa īstenošanas pasludināšanu 5 (piecu) darba dienu laikā, nosūtot paziņojumu uz Pušu norādītajām e-pasta adresēm, kas kļūst par Līguma neatņemamu sastāvdaļu.

6.8. Ja kādai no Pusēm ir mainīts juridiskais statuss, Pušu amatpersonu paraksta tiesības, Līgumā noteiktās pilnvarotās personas vai Līgumā norādītie Pušu rekvizīti, attiecīgā Puse nekavējoties par to rakstiski informē otru līgumslēdzēju Pusi. Ja attiecīgā Puse neizpilda šajā punktā noteikto, uzskatāms, ka otra Puse ir pilnībā izpildījusi savas saistības, lietojot līgumā esošo informāciju par otru Pusi. 

6.9. Ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu saistību un tiesību pārņēmējiem.

6.10. Puses vienojas, ka ar Līguma izpildi saistītos jautājumus risinās šādi Pušu pārstāvji (pilnvarotās personas)
:

6.10.1. no Pasūtītāja puses –  (vārds, uzvārds, amats, tālr. Nr., elektroniskā pasta adrese);

6.10.2. no Izpildītāja puses – (vārds, uzvārds, amats, tālr. Nr., elektroniskā pasta adrese).

6.11. Pušu pārstāvji ir tiesīgi koordinēt Līguma izpildi, sniegt un saņemt informāciju par Līguma izpildes gaitu, saskaņot Pakalpojuma izpildes laikus, termiņus, parakstīt Aktus, defektus aktus, un risināt citus ar Līguma izpildi saistītus organizatoriskus jautājumus. Puses pārstāvja maiņas gadījumā attiecīgā Puse par to rakstveidā informē otru Pusi, neveicot grozījumus Līgumā.
6.12. Puses Līgumu paraksta ar drošu elektronisko parakstu, kurš satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Pusēm ir pieejams visu Pušu parakstīts Līguma formāts.
6.13. Līguma pielikumi:

7.  PUŠU REKVIZĪTI un paraksti
� Iepirkuma līguma punkts tiks precizēts slēdzot iepirkuma līgumu (atkarībā no tā vai Izpildītājs piesaista vai nepiesaista apakšuzņēmēju, piemēram, ja Līguma izpildei Izpildītājs piesaista apakšuzņēmēju, tas iesniedz Pasūtītājam attiecīgu apakšuzņēmēju sarakstu). 


� Var tikt precizēts slēdzot iepirkuma līgumu.


� Tiks precizēts slēdzot iepirkuma līgumu

